CELEX: 32008R1081
Language: sl
Date: 2008-11-04 00:00:00
Title: Uredba Komisije (ES) št. 1081/2008 z dne 4. novembra 2008 o razveljavitvi Uredbe Komisije (EGS) št. 2968/79 o podrobnih pravilih zagotavljanja upravne pomoči v zvezi z izvozom mehkih zorjenih sirov iz kravjega mleka, ki so upravičeni do posebne obravnave pri uvozu v državo nečlanico, in Uredbe Komisije (EGS) št. 1552/80 o določitvi podrobnih pravil za določbo upravne pomoči v povezavi z izvozom nekaterih sirov, upravičenih do posebne obravnave pri uvozu v Avstralijo

5.11.2008   
            
            
               SL
            
            
               Uradni list Evropske unije
            
            
               L 296/4
            
         
      UREDBA KOMISIJE (ES) št. 1081/2008
   z dne 4. novembra 2008
   o razveljavitvi Uredbe Komisije (EGS) št. 2968/79 o podrobnih pravilih zagotavljanja upravne pomoči v zvezi z izvozom mehkih zorjenih sirov iz kravjega mleka, ki so upravičeni do posebne obravnave pri uvozu v državo nečlanico, in Uredbe Komisije (EGS) št. 1552/80 o določitvi podrobnih pravil za določbo upravne pomoči v povezavi z izvozom nekaterih sirov, upravičenih do posebne obravnave pri uvozu v Avstralijo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1) in zlasti člena 172(2) v povezavi s členom 4 Uredbe,
   ob upoštevanju naslednjega:
   
               (1)
            
            
               Člen 172(1) Uredbe (ES) št. 1234/2007, s katerim je bila 1. januarja 2008 razveljavljena Uredba Sveta (EGS) št. 2931/79 (2), določa, da morajo pristojni organi držav članic pri izvozu kmetijskih proizvodov, ki so lahko v skladu s sporazumi, ki jih je sklenila Skupnost, upravičeni do posebnih ugodnosti pri uvozu v tretjo državo, če se upoštevajo nekateri pogoji, na zahtevo in po ustreznih preverjanjih izdati dokument, ki potrjuje, da so ti pogoji izpolnjeni. V skladu z navedeno uredbo uredbi Komisije (EGS) št. 2968/79 (3) in (EGS) št. 1552/80 (4) zahtevata, da izvozniki predložijo potrdilo, ki dokazuje, da sir ustreza opredelitvi iz navedenih uredb, če želijo biti upravičeni do prostega in neomejenega uvoza v ZDA in Avstralijo.
            
         
               (2)
            
            
               Ameriški pristojni organi za uvoz so potrdili, da razvrstitev teh sirov preverijo ob uvozu z vizualnim pregledom in laboratorijsko analizo vzorcev ter da potrdilo iz člena 1 Uredbe Komisije (EGS) št. 2968/79 ni več potrebno.
            
         
               (3)
            
            
               Avstralski pristojni organi so prav tako potrdili, da ne bodo več zahtevali potrdila o istovetnosti in poreklu ter tako omogočili uvoz nekaterih vrst sirov Skupnosti iz člena 1 Uredbe (EGS) št. 1552/80 brez vsakršnih količinskih omejitev.
            
         
               (4)
            
            
               Uredbi (EGS) št. 2968/79 in (EGS) št. 1552/80 je zato treba razveljaviti.
            
         
               (5)
            
            
               Ukrepi, predvideni v tej uredbi, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Uredba (EGS) št. 2968/79 in Uredba (EGS) št. 1552/80 se razveljavita.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. novembra 2008
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 299, 16.11.2007, str. 1.
   
      (2)  UL L 334, 28.12.1979, str. 8.
   
      (3)  UL L 336, 29.12.1979, str. 25.
   
      (4)  UL L 153, 21.6.1980, str. 23.